Diari Oficial de la Generalitat Valenciana


Sumari del DOGV 2857, del 28-10-1996 (1996/839691)

RESOLUCIÓ de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 14 de juny de 1996, i que fa referència a l' aprovació definitivament la modificació puntual núm. 1 del projecte de delimitació de sòl urbà del municipi de Benimassot.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2857

Data del DOGV
:   28-10-1996

Secció del DOGV
:   ALTRES DISPOSICIONS

Número del document
:   1996/839691


Data del document
:   16-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de 14 de juny de 1996, i que fa referència a l' aprovació definitivament la modificació puntual núm. 1 del projecte de delimitació de sòl urbà del municipi de Benimassot.   
La Comissió Territorial d'Urbanisme, en sessió del dia 14 de juny de 1996, va adoptar l'acord següent:  
«Vist l'expedient de referència i d'acord amb els següents:  
Antecedents de fet  
Primer  
L'Ajuntament, en la sessió plenària de 8 d'agost de 1994, en va acordar l'aprovació provisional, després de complir els tràmits d'aprovació inicial el 9 de juny de 1994, i exposició pública, per mitjà d'anuncis apareguts en el Diari Oficial de la Generalitat Valenciana el 4 de juliol de 1994, en el Butlletí Oficial de la Província l'1 de juliol de 1994, i en un dels diaris de més difusió provincial el 18 de juny de 1994, sense que s'hagen presentat al·legacions.  
Segon  
La Comissió Territorial d'Urbanisme, en la sessió del dia 7 d'abril de 1995, a la vista de l'expedient referenciat més amunt va acordar suspendre'n l'aprovació fins que no se sotmetera al tràmit de declaració d'impacte ambiental de la Conselleria d'Agricultura i Medi Ambient, per suposar una reclassificació de sòl no urbanitzable a sòl urbà.  
Tercer  
La documentació està integrada per memòria i estudis complementaris, plànols d'informació i plànols d'ordenació.  
Quart  
Aquest expedient té per finalitat modificar la delimitació de sòl urbà, exactament s'augmenta en 2.250 m2, així com la variació de la tipologia d'edificació de la zona. Concretament un solar de 950 m2 de superfície en què es preveia una edificació d'una illa de cases densa (amb una edificabilitat màxima de 1.400 m2), passa a tenir 1.030 m2 d'edificació residencial extensiva (amb una edificabilitat màxima de 260 m2) i 1.170 m2 de parc públic.  
La proposta es justifica en la realització de les obres de canalització del barranc que creua el municipi realitzades per la Diputació d'Alacant, i l'enjardinament dels vessants realitzats per la Conselleria d'Agricultura i Medi Ambient i la Conselleria d'Obres Públiques, Urbanisme i Transports, cosa que ha donat a aquesta zona un marcat caràcter urbà.  
Cinqué  
Consta en l'expedient de declaració d'impacte ambiental del dia 12 d'abril de 1996, de la Conselleria d'Agricultura i Medi Ambient, acceptable només a efectes ambientals sempre que es garantisca la preservació de les vistes del conjunt i de les característiques funcionals del barranc afectat.  
Consideracions tecnicojurídiques  
Primera  
La tramitació s'estimarà correcta d'acord amb el que estableixen els articles 114, per remissió de l'article 128.1 del text refós de 1992, del 125 al 130 del Reglament de Planejament, per remissió del 161.1 del mateix text legal.  
Segona  
La documentació s'estima completa de conformitat amb l'article 72.4 del text refós de 1992 i els articles del 37 al 42 del Reglament de Planejament.  
Tercera  
La justificació, l'abast i el contingut d'aquest expedient es consideren tècnicament admissibles una vegada solucionat l'anterior acord de la Comissió Territorial d'Urbanisme.  
Quarta  
Per Resolució de 14 de febrer de 1996, del conseller d'Obres Públiques, Urbanisme i Transports, publicada en el Diari Oficial de la Generalitat Valenciana, núm. 2.701, de 4 març de 1996, s'ha concedit una pròrroga perquè els instruments de planejament que van tenir entrada en aquesta Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística, puguen continuar tramitant-se i aprovant-se segons les disposicions de la legislació anterior.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord a l'empara del que disposa l'article 118.3.a) del text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i els articles 9 i 10 del Reglament dels òrgans Urbanístics de la Generalitat Valenciana, aprovat per Decret 77/96, de 16 d'abril.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d' Urbanisme acorda:  
1. Aprovar definitivament la modificació puntual núm. 1 del projecte de delimitació de sòl urbà del municipi de Benimassot.  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels òrgans Urbanístics de la Generalitat Valenciana.»  
Alacant, 16 de juliol de 1996.- El president de la Comissió Territorial d'Urbanisme: Fernando Modrego Caballero.